Tirsdag eftermiddag var en våd affære for mange nordjyder. Kort før klokken 16 udsendte DMI et varsel om risiko for skybrud og torden for Aalborg, Jammerbugt, Rebild, Vesthimmerland og Mariagerfjord Kommuner. Varslet er ophørt tirsdag aften. Og om der så har været skybrud – ja, det er svært at svare på. DMI har nemlig kun tal fra en enkelt måler, som står i Vodskov. Her blev der målt 11 millimeter regn på en halv time. For at der er tale om skybrud, skal der falde minimum 15 millimeter regn på en halv time. - Når den ene målestation har ramt 11 millimeter, så har der nok været skybrud et sted i Nordjylland. Det ville jeg ikke være overrasket over. Der er nogle steder, der har været rimeligt godt gang i den, siger Lars Henriksen, der er vagthavende meteorolog ved DMI. Peter Lorentzen har sendt videoen her fra sin køretur:

Opsummering:
Nordjylland fik et ordentligt regnskyl tirsdag eftermiddag.